Jan Eirik Finseth

Jan Eirik Finseth (født 1956) er norsk pensjonert viseadmiral. Han har vært sjef for Landsdelskommando Nord-Norge, generalinspektør for Sjøforsvaret, sjef for Forsvarsstaben og stedfortredende forsvarssjef.

 Karriere 
Finseth startet sin militære løpebane i 1975. Etter endt Sjøkrigsskole i 1979 tjenestegjorde han ved kystfort og på 22. MTB Skvadron. Han tjenestegjorde i ulike operative stillinger ved Tromsø Sjøforsvarsdistrikt og var sjef for Grøtsund fort fra 1985 til 1987. Finseth var instruktør og studieveileder på Sjøforsvarets stabsskole fra 1990 til 1991.

Fra 1991 til 1994 var Finseth marineattaché og assisterende forsvarsattaché i London med ansvar for Storbritannia og Nederland. Han tjenestegjorde i flere perioder ved Forsvarets Overkommando hvor han blant annet var sjef for strategisk plankontor i Sjøforsvarsstaben, senior stabsoffiser i Sentralstaben og sjef for Forsvarets Operative Logistikkstab. Han ble i 1999 utnevnt til flaggkommandør og sjef for Kystartilleriet (Kystartilleriinspektør). I 2001 ble han sjef for Sjøforsvarets skoler (KNM Tordenskjold).

Fra 2002 var han sjef for Landsdelskommando Nord-Norge (Reitan) og senere i en kortere periode sjef for Forsvarets operative hovedkvarter. Han var fra 2003 til 2008 Generalinspektør for Sjøforsvaret og fra 2008 og til 2014 sjef for Forsvarsstaben og stedfortredende Forsvarssjef.

Viseadmiral Finseth var ansvarlig for omstillingen av Forsvaret fra 2008 og til 2014. Han gjennomførte en dyptgripende omstilling av Sjøforsvaret hvor økt operativ aktivitet og slagkraft samt operativ logistikk hadde fokus. 

Finseth er utdannet ved Sjøkrigsskolen, Forsvarets høgskole, Führungsakademie der Bundeswehr (1987–1989) i Tyskland, Naval Postgraduate School og US Naval War College (1997–1998) i USA.

 Utmerkelser 
Kongen utnevnte i 2010 Finseth til kommandør av St. Olavs Orden «for embetsfortjeneste».Tildeling av ordener og medaljer: Søk i arkivet, kongehuset.no, besøkt 5. november 2010. Han ble i 2013 tildelt Forsvarets hederskors.«Fekk Forsvarets hederskors», Forsvaret, 21. juni 2013. Finseth er også tildelt Forsvarsmedaljen med laurbærgren, Forsvarsmedaljen med to stjerner, Vernedyktighetsmedaljen med tre stjerner og flere utenlandske ordener inkludert amerikanske Legion of Merit og den franske nasjonale fortjenstordenViseadmiral Finseth, Kommandør for Den nasjonale fortjenstorden , Den franske ambassade i Oslo, besøkt 05. juli 2012.Kathrine Gramshaug - Et mangfoldig forsvar (bilde) , Forsvaret, besøkt 05. juli 2012.. I januar 2014 ble han overrakt Norske Reserveoffiserers Forbunds hederstegn.«Viseadmiral Jan Eirik Finseth har fått NROFs hederstegn» , Norske Reserveoffiserers Forbund. Han er også innhaver av medaljene for Det militære skarpskyttermerke, Det militære marsjmerke, Infanterimerket og Norges idrettsforbunds idrettsmerke.Foto i infoboks.

 Forfremmelser 
 1977: Fenrik
 1979: Løytnant
 1983: Kapteinløytnant 
 1989: Orlogskaptein
 1994: Kommandørkaptein
 1999: Kommandør 
 2000: Flaggkommandør
 2002: Kontreadmiral
 2008: Viseadmiral

 Referanser 

Kategori:Norske viseadmiraler
Kategori:Kommandører av St. Olavs Orden
Kategori:Forsvarets hederskors
Kategori:Forsvarsmedaljen med laurbærgren
Kategori:Forsvarsmedaljen
Kategori:Legion of Merit
Kategori:Den nasjonale fortjenstorden (Frankrike)
Kategori:Fødsler i 1956
Kategori:Artikler i sjøfart-prosjektet